Diari Oficial de la Generalitat Valenciana


Sumari del DOGV 9088, del 20-05-2021 (2021/5374)

RESOLUCIÓ de 28 d'abril de 2021, del director general de LABORA, Servei Valencià d'Ocupació i Formació, per la qual es publica la redistribució dels crèdits consignats en la Resolució de 4 de desembre de 2020, del director general de LABORA, Servei Valencià d'Ocupació i Formació, per la qual es convoquen, mitjançant tramitació anticipada, per a l'exercici 2021, les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9088

Data del DOGV
:   20-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5374


Data del document
:   28-04-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 d'abril de 2021, del director general de LABORA, Servei Valencià d'Ocupació i Formació, per la qual es publica la redistribució dels crèdits consignats en la Resolució de 4 de desembre de 2020, del director general de LABORA, Servei Valencià d'Ocupació i Formació, per la qual es convoquen, mitjançant tramitació anticipada, per a l'exercici 2021, les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball. [2021/5374]  
  
En el Diari Oficial de la Generalitat Valenciana número 8755, de 5 de març de 2020, es va publicar l'Ordre 1/2021, de 27 de febrer, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball (INTEGREM). Així mateix, el 16 de desembre de 2020, es va publicar, en el Diari Oficial de la Generalitat Valenciana número 8976, la Resolució de 4 de desembre de 2020, del director general de LABORA, Servei Valencià d'Ocupació i Formació, per la qual es convoquen, mitjançant tramitació anticipada, per a l'exercici 2021, les subvencions per a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball (d'ara en avant, Resolució 04.12.2020), on s'estableix, en l'article 1, que les ajudes es financen amb càrrec al capítol 4 del subprograma pressupostari 322.54, Inserció laboral, per a l'exercici 2021, per un import global màxim de 3.500.000 euros.  
En l'annex I de la Resolució 04.12.2020, es recull la distribució econòmica per províncies, segons aquest detall:  
- Província d'Alacant: 1.471.400 euros.  
- Província de Castelló: 352.800 euros.  
- Província de València: 1.675.800 euros.  
Aquest repartiment, tal com figura en el resolc 32 de la Resolució 04.12.2020, es va realitzar en funció del percentatge de desocupació que presentava cadascuna de les tres províncies, en relació amb el total registrat a la Comunitat Valenciana.  
Una vegada finalitzat el termini de presentació de sol·licituds, es constata que el crèdit total de 3.500.000 euros consignat per a finançar la convocatòria de 2020, per a l'exercici 2021, és suficient per a atendre la totalitat de les sol·licituds presentades, però que hi ha un desequilibri entre les sol·licituds formulades per província i la consignació i les reserves de crèdit realitzades per a cobrir-les, cosa que obliga a reassignar la consignació econòmica, tal com ho permet l'article 10 en relació amb l'article 14.2 de l'Ordre 1/2020 esmentada, de 27 de febrer, on es recull la possibilitat que, mitjançant una resolució de la Direcció General de Labora es puga, sense necessitat d'obrir un nou termini de sol·licituds, incrementar les dotacions econòmiques previstes inicialment i variar, a proposta de la comissió de valoració i sense necessitat d'una nova convocatòria, la reassignació del crèdit sobrant i la distribució dels percentatges establits en la resolució de convocatòria.  
En conseqüència, vistes les propostes formulades per les comissions de valoració de Castelló (acta de la comissió i informe proposta de la Direcció del Servei Territorial de Gestió Administrativa i Coordinació d'Espais Labora, ambdós de 26.04.2021, en què s'indica la necessitat d'aportar un increment de 70.000 euros) i d'Alacant (acta de la comissió i informe proposta de la Direcció del Servei Territorial de Gestió Administrativa i Coordinació de Centres, ambdós de 23.04.2021, en què s'indica que hi ha un excedent d'1.173.746,65 euros) i en virtut del que disposen l'article 10 i 14.2 de l'Ordre 1/2020, de 27 de febrer, i en la disposició final primera de la Resolució 04.12.2020, del director general de Labora, Servei Valencià d'Ocupació i Formació, resolc:  
  
  
Únic  
Redistribuir les dotacions pressupostàries assignades en l'annex I de la Resolució de 4 de desembre de 2020, del director general de LABORA, Servei Valencià d'Ocupació i Formació, per la qual es convoquen, mitjançant tramitació anticipada, per a l'exercici 2021, subvencions destinades a la realització d'itineraris d'inserció laboral per part d'entitats especialitzades en l'atenció de col·lectius amb especials dificultats d'integració en el mercat de treball, d'acord amb aquest detall:  
  
  
Província d'Alacant:  
Desafectar 70.000 euros de l'RA 38230.576072, «Alacant, itineraris inserció laboral persones amb dificultats d'integració -SEPE», amb un import inicial d'1.471.400 euros, i resta amb un import resultant d'1.401.400 euros.  
  
Província de Castelló:  
Incrementar en 70.000 euros l'RA 24391.419510, «Castelló, Itineraris inserció laboral persones amb dificultats d'integració -SEPE», amb un import inicial de 352.800 euros, i resta amb un import resultant de 422.800 euros.  
  
La dotació final del programa per a les tres províncies, per a 2021, roman en 3.500.000 ?.  
  
Contra aquesta resolució, que posa fi a la via administrativa, s'hi pot interposar un recurs contenciós administratiu en el termini de dos mesos, comptadors des de l'endemà que es notifique, davant del jutjat contenciós administratiu de la província corresponent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de la persona titular de la Direcció General de LABORA, Servei Valencià d'Ocupació i Formació, en el termini d'un mes, comptador en els termes indicats anteriorment, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que s'hi puga interposar qualsevol altre recurs dels previstos en la legislació vigent.  
  
  
València, 28 d'abril de 2021.- El director general de LABORA, Servei Valencià d'Ocupació i Formació: Enric Nomdedéu i Biosca.